Villamaa

Villamaa on küla Hiiu maakonnas Hiiumaa valla lääneosas. Enne Eesti omavalitsuste haldusreformi 2017. aastal kuulus küla Hiiu valda ja kuni 2013. aastani  Kõrgessaare valda.

Villamaa piirneb põhjas ja läänes Luidja, edelas Viitasoo, lõunas Reigi-Nõmme, kagus Puski ja idas Kopa külaga.

Nimi
Paul Ariste pakkus kohanime lähtekohaks sõna vill. Leo Tiik arvas, et kohanimi lähtub isikunimest Villem (Wilhelm)+maa. Marja Kallasmaa eeldas, et kohanimi võis pärineda, kui Harjumaalt Vilama külast pärit asunik siirdus Hiiumaale. Kohanime on 1564 mainitud kui Welhelma ja 1576 Willam.

Elanike arv 

 Elanike arv  Aasta54  195953  197039  197935  198916  200020 201113 2021

Talud 
Villamaa ajaloolised talud 1917 Kõrgessaare valla elanike nimekiri; Rahvusarhiiv RA,era.4313.1.608; 1917

 Talu number  Talu nimi  Suguvõsa 1  Adava  Kärm 2  Altheinamaa  Tursk 3  Kimmi  Hansmann 4  Kivimägi  Aun, Karjamaa 5  Kärneri  Murrow 6   Lumbi Kallas, Uljas 7  Maarja  Kattel 8  Mardi  Vilt 9  Palgiselja  Tursk 10  Simuna I   Tursk 11 Simuna II  Kaasik 12  Tooma  Tursk

Ajalugu 
Villamaa kuulus ajalooliselt Kõrgessaare mõisa ja Lauka mõisa alla. 1564 elas Kõpu vakuses vabadik Jurgen Welhelma. 1835 kuulus ala Lauka mõisa alla ja elanikud said omale perekonnanimedeks nimed Murrow, Pumester, Samuel, Tursk, Vilt (Wilt) ja Vähi (Wähhi).Reigi kihelkonna perekonnanimede panemise raamat; EAA.1864.2.VIII-194; 1835

Taristu
Villamaad läbib lõunast põhja Emmaste–Luidja maantee, kust itta suunduvad Villamaa–Kopa ja Villamaa–Puski tee ning edelasse Tammistu külatee.  Villamaa piirneb lõunas Puski–Kõpu–Ristna tee ja Puski karjääri teega. 

Kultuur
Villamaal asub Puski piirikivi.

Ettevõtlus
Villamaal asus kolhoosi "Uus Elu" keskus kuni ühendamiseni kolhoosiga "Esimene Mai". Liitmisel tekkinud uus kolhoos sai nimeks Kõrgessaare kolhoos. Kolhoosi "Uus Elu" jaoks ehitatud  töökoda-garaaži ja teraviljakuivati hoonetes on tegutsenud Villamaa Kivitöökoda ning ehitatud paate.

Külas asub praegu puhkekeskus Villamaa puhkeküla.

Viited

 Kirjandus 
Endel Saar. "Kuidas elatakse Villamaal?" Nõukogude Hiiumaa: EKP Hiiumaa Rajoonikomitee ja Hiiumaa Rajooni RSN ajaleht, nr. 57, 13. mai 1976 lk 4

Kategooria:Hiiumaa valla külad